Pier Luis ëd Barban/Cansson ëd Giandoja
Artorn

Cansson ëd Giandoja  
La stòria ch’iv contoma
l’é nostra tradission, 
noi soma ij fieuj ‘d Giandoja,
noi soma dij campion.

Se ‘ndoma për ėl mond
la tristėssa a scapa via,
an tut ėl nòst Piemont
portoma l’alegrģa.

Sarà col vin ciarèt
ch’a j’é ‘nt ij nòst crotin,
ma noi ėd Calianèt
mandoma via ij sagrin.

E fin ch’ėl sol a bat
a venta travajé,
ma quand i soma strach
andoma a riposé.

E viva ‘l nòst Giandoja,
s'i foma dėl rabel
aussoma tuj la doja
che ‘l mond a l’é pi bel.

E viva ‘l nòst Giandoja,
e viva ‘l nòst Monfrà, 
aussoma tuj la doja
contoma pėr la strà.

Cercoma ‘n pò ‘d fortun-a
e stoma ‘n companìa,
voroma nen la lun-a
ma ‘na frisa d’alegrìa.

E viva ‘l nòst Giandoja.....

Pierluis ėd Barban - magg 2013

Pier Luis ëd Barban
Pròsa
Monfrin
Leteratura piemontèisa